
Projekto 
lyginamasis variantas


LIETUVOS RESPUBLIKOS AUGALŲ APSAUGOS ĮSTATYMO NR. I-1069 2, 7, 20, 21, 23 STRAIPSNIŲ PAKEITIMO IR ĮSTATYMO PAPILDYMO
41, 42, 61, 62, 71, 72, 161, 162 STRAIPSNIAIS 
ĮSTATYMAS

2024 m.                                d. Nr.
Vilnius

1 straipsnis. 2 straipsnio pakeitimas
1.	Pakeisti 2 straipsnio 16 dalį ir ją išdėstyti taip:
„16. Falsifikuotas augalų apsaugos produktas – augalų apsaugos produktas, kurio neteisingai nurodyta:
1) etiketėje nurodyta informacija neatitinka Lietuvos Respublikoje registruoto augalų apsaugos produkto etiketėje nurodytos informacijos ir (arba)
2) kilmė ir (ar) jo veikliosios medžiagos kilmė neatitinka Lietuvos Respublikoje registruoto augalų apsaugos produkto ir (ar) jo veikliosios medžiagos kilmės, ir (arba)
3) kiekybinė ir (ar) kokybinė sudėtis neatitinka Lietuvos Respublikoje registruoto augalų apsaugos produkto sudėties. Ši sąvoka neturi prejudicinės galios nustatant intelektinės nuosavybės teisių pažeidimus.
1) tapatybė, įskaitant pakuotę ir etiketę, pavadinimą, sudėtį, taip pat atskiras sudėtines medžiagas, įskaitant sudėtinių medžiagų kiekį ar kokybę, arba
2) šaltinis, įskaitant gamintoją, pagaminimo šalį, kilmės šalį ar augalų apsaugos produkto registruotoją. Ši sąvoka netaikoma nustatant intelektinės nuosavybės teisių pažeidimus.“ 
2. Papildyti 2 straipsnį 61 dalimi:
„61. Augalų apsaugos produktas, tapatus Lietuvos Respublikoje registruotam augalų apsaugos produktui – augalų apsaugos produktas, kurį Valstybinė augalininkystės tarnyba prie Žemės ūkio ministerijos, palyginusi su referenciniu augalų apsaugos produktu, pripažįsta atitinkančiu 2009 m. spalio 21 d. Europos Parlamento ir Tarybos reglamento (EB) Nr. 1107/2009 dėl augalų apsaugos produktų pateikimo į rinką ir panaikinančio Tarybos direktyvas 79/117/EEB ir 91/414/EEB su paskutiniais pakeitimais, padarytais 2022 m. rugpjūčio 31 d. Komisijos reglamentu (ES) 2022/1438, 52 straipsnio 3 dalyje išdėstytas sąlygas.“
3. Papildyti 2 straipsnį 91 dalimi:
„91. Augalų apsaugos produkto, tapataus Lietuvos Respublikoje registruotam augalų apsaugos produktui, kilmės šalis (toliau – augalų apsaugos produkto kilmės šalis) – Europos Sąjungos arba Europos ekonominės erdvės valstybė, kurioje registruotas augalų apsaugos produktas, kuriam siekiama gauti leidimą įvežti į Lietuvos Respubliką ir tiekti Lietuvos rinkai kaip tapatų Lietuvos Respublikoje registruotam augalų apsaugos produktui arba toks leidimas yra gautas.“
4. Papildyti 2 straipsnį 191 dalimi:
„191. Kontrolinis augalų apsaugos produktų pirkimas – augalų apsaugos produktų pirkimas, vykdomas atliekant fizinių ar juridinių asmenų veiklos neplaninį patikrinimą, kurio tikslas – nustatyti, ar fiziniai, ar juridiniai asmenys parduoda augalų apsaugos produktus laikydamiesi augalų apsaugos tiekimo rinkai reglamentuojančių teisės aktų nustatytų reikalavimų.“
5. Papildyti 2 straipsnį 221 dalimi:
„221. Referencinis augalų apsaugos produktas – Lietuvos Respublikoje registruotas augalų apsaugos produktas, su kuriuo Reglamento (EB) Nr. 1107/2009 52 straipsnio nustatyta tvarka lyginamas augalų apsaugos produktas, kuriam siekiama gauti leidimą įvežti į Lietuvos Respubliką ir tiekti Lietuvos rinkai kaip tapatų Lietuvos Respublikoje registruotam augalų apsaugos produktui.“

2 straipsnis. Įstatymo papildymas 41 straipsniu
Papildyti Įstatymą 41 straipsniu:
„41 straipsnis. Leidimų atlikti mokslinius tyrimus ar bandymus su augalų apsaugos produktais išdavimo, jų galiojimo panaikinimo reikalavimai
1. Augalų apsaugos produktų mokslinius tyrimus ar bandymus atlikti leidžiama fiziniams ar juridiniams asmenims, turintiems Leidimą augalų apsaugos produktų moksliniams tyrimams (toliau – leidimas moksliniams tyrimams). 
2. Leidimus moksliniams tyrimams išduoda Tarnyba. Leidimai moksliniams tyrimams išduodami ne vėliau kaip per 30 dienų nuo visų tinkamai įformintų leidimų augalų apsaugos produktų moksliniams tyrimams išdavimo, jų galiojimo panaikinimo taisyklėse, kurias tvirtina žemės ūkio ministras, nurodytų dokumentų gauti leidimą augalų apsaugos produktų moksliniams tyrimams gavimo dienos. 
3. Leidimas moksliniams tyrimams išduodamas atlikti mokslinius tyrimus ar bandymus vienam augalų apsaugos produktui.
4. Moksliniai tyrimai ar bandymai atliekami su:
1) Lietuvos Respublikoje neregistruotu augalų apsaugos produktu;
2) Lietuvos Respublikoje registruotu augalų apsaugos produktu, siekiant pakeisti augalų apsaugos produkto naudojimo sąlygas. 
5. Leidimai moksliniams tyrimams išduodami, jei:
1) augalų apsaugos produkto mokslinius tyrimus ar bandymus atliks GBP sertifikato turėtojas;
2) plotas, kuriame bus atliekami moksliniai tyrimai ar bandymai, neviršija 5 ha;
3) fizinis ar juridinis asmuo sumokėjo valstybės rinkliavą;
4) fizinio ar juridinio asmens pateikta informacija apie veikliosios medžiagos, esančios augalų apsaugos produkto sudėtyje ir susirūpinimą keliančios medžiagos, kaip apibrėžta Reglamento (EB) Nr. 1107/2009 3 straipsnio 4 punkte, jei yra, galimą toksinį poveikį žmonių sveikatai atitinka 2008 m. Gruodžio 16 d. Europos Parlamento ir Tarybos reglamento (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiančio ir panaikinančio direktyvas 67/548/EEB bei 1999/45/EB ir iš dalies keičiančio Reglamentą (EB) Nr. 1907/2006, I priedo 3 dalyje nustatytus kriterijus;
5)  fizinio ar juridinio asmens pateikta informacija apie žinomą galimą neigiamą poveikį vandens aplinkai tyrimus ar bandymus atitinka Reglamento (EB) Nr. 1272/2008, I priedo 4 dalyje nustatytus kriterijus;
6) fizinio ar juridinio asmens pateiktas augalų apsaugos produkto etiketės projektas atitinka Reglamento (ES) Nr.  547/2011 I priedo 5 dalyje nurodytą informaciją;
7) fizinio ar juridinio asmens pateikti Lietuvos Respublikoje neregistruoto augalų apsaugos produkto sudėtyje esančių veikliųjų medžiagų liekanų lauko tyrimų, jeigu yra, arba Lietuvos Respublikoje registruoto augalų apsaugos produkto sudėtyje esančių veikliųjų medžiagų liekanų lauko tyrimų, jeigu yra, rezultatai neviršija ES didžiausių leistinų augalų apsaugos produktų liekanų koncentracijų, nurodytų 2005 m. vasario 21 d. Europos Parlamento ir Tarybos reglamente (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB, su visais pakeitimais. 
8) fizinio ar juridinio asmens nurodytos asmeninės apsaugos priemonės apsaugoti operatorius, darbuotojus;
9) jei fizinis ar juridinis asmuo siekia vienos augalo rūšies duomenis ekstrapoliuoti kitai augalo rūšiai, augalų apsaugos produkto sudėtyje esančių veikliųjų medžiagų liekanų lauko tyrimų rezultatai atitinka reikalavimus, nustatytus techninėse gairėse SANTE/2019/12752 dėl duomenų reikalavimų nustatant didžiausias leistinas liekanų koncentracijas, liekanų lauko tyrimų palyginimą ir liekanų duomenų ekstrapoliavimą augalinės ir gyvulinės kilmės produktuose.
6. Leidimai moksliniams tyrimams panaikinami, jei:
1) leidimo moksliniams tyrimams turėtojas nesilaiko leidime moksliniams tyrimams ar bandymams nustatytų reikalavimų;
2) leidimo turėtojas pateikė klaidingą informaciją leidimui išduoti;
3) leidimo turėtojas pateikė prašymą panaikinti leidimo galiojimą.“

3 straipsnis. Įstatymo papildymas 42 straipsniu
Papildyti Įstatymą 41 straipsniu:
„42 straipsnis. Reikalavimai leidimų moksliniams tyrimams turėtojams
Leidimų moksliniams tyrimams turėtojai privalo:
1)	mokslinius tyrimus ar bandymai atlikti leidime nurodytomis sąlygomis;
2)	augalų apsaugos produktą, kuriam išduotas leidimas naudoti tik konkrečiam moksliniams tyrimui ar bandymui. 
3)	sunaikinti augalinę produkciją, apdorotą augalų apsaugos produktu, kuriam išduotas leidimas. Šis reikalavimas netaikomas, jei augalų apsaugos produktą sudarančių veikliųjų medžiagų didžiausios leistinos koncentracijos neviršija nurodytų Reglamente (EB) Nr. 396/2005.“

4 straipsnis. Įstatymo papildymas 61 straipsniu
Papildyti Įstatymą 61 straipsniu:
„61 straipsnis. Leidimų tiekti augalų apsaugos produktus rinkai ir juos naudoti ne ilgesnį kaip 120 dienų laikotarpį išdavimo, jų patikslinimo, pakeitimo, galiojimo panaikinimo reikalavimai
1.	Fiziniai ar juridiniai asmenys, siekiantys tiekti Lietuvos Respublikoje neregistruotus augalų apsaugos produktus rinkai ir juos naudoti ne ilgesnį kaip 120 dienų laikotarpį privalo turėti leidimą tiekti augalų apsaugos produktus rinkai ir juos naudoti ne ilgesnį kaip 120 dienų laikotarpį (toliau – leidimas 120 dienų laikotarpiui). Leidimai 120 dienų laikotarpiui išduodami ne vėliau kaip per 14 darbo dienų nuo visų dokumentų ir informacijos gauti leidimą pateikimo Tarnybai dienos.
2.	Leidimų 120 dienų laikotarpiui išdavimo, jų patikslinimo, pakeitimo, patikslinimo, galiojimo panaikinimo taisykles tvirtina žemės ūkio ministras. Leidimus išduoda, patikslina, jų galiojimą panaikina Tarnyba. 
3.	Fiziniai ar juridiniai asmenys turi teisę kreiptis į Tarnybą dėl leidimo 120 dienų laikotarpiui išdavimo, jei Lietuvos Respublikoje atsirado kenksmingųjų organizmų, kurių negalima sunaikinti Lietuvos Respublikoje registruotais augalų apsaugos produktais arba kitais alternatyviais augalų apsaugos ir kenksmingųjų organizmų kontrolės metodais, pagrįstais žemdirbystės technologijomis, arba fiziniais, mechaniniais metodais.
4.	Leidimas 120 dienų išduodamas fiziniam arba juridiniam asmeniui, jei:
1) augalų apsaugos produktas, kuriam siekiama gauti leidimą 120 dienų, yra būtinas kenksmingiesiems organizmams sunaikinti;
2) Lietuvos Respublikoje nėra registruoto (-ų) augalų apsaugos produkto(-ų) kenksmingiesiems organizmams, dėl kurių prašoma išduoti leidimą 120 dienų, sunaikinti ir (ar) yra duomenų apie kenksmingųjų organizmų atsparumą Lietuvos Respublikoje registruoto (-ų) augalų apsaugos produkto (-ų) veikliajai (-iosioms) medžiagai (-oms);
3) augalų apsaugos produktas yra efektyvus prieš kenksminguosius organizmus, kuriuos siekiama sunaikinti;
4) panaudojus augalų apsaugos produktą, veikliosios (-iųjų) medžagos (-ų) likučiai, susidarantys augaluose ar ant jų, neviršys didžiausių leistinų koncentracijų, numatytų 2005 m. vasario 21 d. Europos Parlamento ir Tarybos reglamente (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiančio Tarybos direktyvą 91/414/EEB;
5) augalų apsaugos produktas yra saugus operatoriui, darbininkui, pašaliečiui ir gyventojui, ir (ar) rizikos mažinimo priemonės užtikrins jų saugą;
6) augalų apsaugos produktas yra saugus aplinkai, ir (ar) rizikos mažinimo priemonės užtikrins aplinkos saugą;
7) fizinis ar juridinis asmuo sumokėjo valstybės rinkliavą.
5. Leidimas 120 dienų laikotarpiui turi būti pakeistas:
1) pasikeitus leidimo 120 dienų laikotarpiui – fizinio asmens – rekvizitams: vardui, pavardei, gyvenamosios vietos adresui;
2) pasikeitus leidimo 120 dienų laikotarpiui – juridinio asmens – rekvizitams: pavadinimui, buveinės adresui;
3) siekiant ištaisyti klaidas.
6. Leidimas 120 dienų laikotarpiui turi būti patikslintas, jei keičiasi:
1) augalų apsaugos produkto kiekis (l, kg), beicuotos sėklos kiekis (kg, t, sėjos vnt.), reikalingas kenksmingiesiems organizmams sunaikinti;
2) planuojamas augalų apsaugos produktu apdoroti plotas (ha, m3), planuojamas išbeicuoti sėklų kiekis (kg, t, sėjos vienetais), planuojamas įvežti beicuotos sėklos kiekis (kg, t, sėjos vienetais), planuojamas apsėti sėkla, beicuota augalų apsaugos produktu, plotas (ha);
3) augalų apsaugos produkto etiketė ir (ar) sąrašas fizinių arba juridinių asmenų, kuriems bus tiekiamas augalų apsaugos produktas.
7. Leidimo 120 dienų laikotarpiui galiojimas panaikinamas, jei:
1) leidimo 120 dienų laikotarpiui turėtojas nesilaiko reikalavimų, keliamų leidimo turėtojui;
2) jeigu Europos Komisija priėmė sprendimą dėl leidimo 120 dienų laikotarpiui išdavimo nepagrįstumo;
3) jeigu leidimo 120 dienų laikotarpiui turėtojas pateikė prašymą panaikinti leidimo galiojimą.“

5 straipsnis. Įstatymo papildymas 62 straipsniu
Papildyti Įstatymą 62 straipsniu:
„62 straipsnis. Reikalavimai leidimų 120 dienų laikotarpiui turėtojams
Leidimų 120 dienų laikotarpiui turėtojai privalo:
1) laikytis leidime 120 dienų laikotarpiui nustatytų reikalavimų;
2) įvežti į Lietuvos Respubliką ir (ar) tiekti rinkai leidime nurodytus augalų apsaugos produktus, kurie yra supakuoti, suklasifikuoti ir paženklinti Lietuvos Respublikos cheminių medžiagų ir preparatų įstatymo nustatyta tvarka. Ženklinimas turi atitikti Reglamento (EB) Nr. 1272/2008 ir 2011 m. birželio 8 d. Komisijos reglamento (ES) Nr. 547/2011, kuriuo dėl augalų apsaugos produktų ženklinimo reikalavimų įgyvendinamas Europos Parlamento ir Tarybos reglamentas (EB) Nr. 1107/2009, su visais pakeitimais, I priede nustatytus reikalavimus;
3) tvarkyti savo įvežamų ir (ar) tiekiamų rinkai augalų apsaugos produktų, kuriems išduotas leidimas 120 dienų laikotarpiui, apskaitą, kurioje įrašomi šie duomenys:
3.1.) į Lietuvos Respubliką įvežto augalų apsaugos produkto kiekis;
3.2.) parduoto augalų apsaugos produkto pavadinimas ir kiekis;
3.3.) fizinių ir (ar) juridinių asmenų, įsigijusių augalų apsaugos produktą, sąrašas;
3.4.) pardavėjui grąžintas augalų apsaugos produkto kiekis;
3.5.) išimto iš Lietuvos Respublikos rinkos augalų apsaugos produkto kiekis ir nepanaudoto augalų apsaugos produkto sunaikinimo būdai;
4) penkerius metus saugoti dokumentus bei Tarnybos ar kitų institucijų, atsakingų už teisės aktuose pavestų funkcijų atlikimą augalų apsaugos produktų srityje, reikalavimu pateikti šios apskaitos duomenis ir dokumentus;
5) laikytis įstatyme, Augalų apsaugos produktų saugojimo, tiekimo rinkai, naudojimo taisyklėse ir (ar) Augalų apsaugos produktų įvežimo, vežimo taisyklėse, kurias tvirtina Lietuvos Respublikos žemės ūkio ministras, nustatytų reikalavimų;
6) pasibaigus leidimo 120 dienų laikotarpiui galiojimui, per 30 kalendorinių dienų teikti Tarnybai ataskaitą, kurioje nurodoma šio straipsnio 3 punkte nurodyta informacija.“

6 straipsnis. 7 straipsnio pakeitimas
1.	Pakeisti 7 straipsnio 4 dalį ir ją išdėstyti taip:
„4. Jeigu Tarnyba nustato, kad augalų apsaugos produktų platinimo leidimo turėtojas nesilaiko šio įstatymo 8 straipsnyje nurodytų reikalavimų, augalų apsaugos produktų platinimo leidimo turėtojas įspėjamas apie augalų apsaugos produktų platinimo leidimo galiojimo sustabdymą. Ši nuostata netaikoma, kai augalų apsaugos produktų platinimo leidimo turėtojas saugo, tiekia rinkai Lietuvos Respublikoje neregistruotus, falsifikuotus ir (ar) netapačius Lietuvos Respublikoje registruotiems augalų apsaugos produktams augalų apsaugos produktus.“
2. Papildyti 7 straipsnio 9 dalį nauju 1 punktu:
„1) Tarnyba nustato, kad augalų apsaugos produktų platinimo leidimo turėtojas saugo, tiekia rinkai Lietuvos Respublikoje neregistruotus, falsifikuotus ir (ar) netapačius Lietuvos Respublikoje registruotiems augalų apsaugos produktams augalų apsaugos produktus;“.
3. Buvusius 7 straipsnio 9 dalies 1–5 punktus laikyti atitinkamai 2–6 punktais.
4. Pakeisti 7 straipsnio 10 dalį ir ją išdėstyti taip:
„10. Panaikinus augalų apsaugos produktų platinimo leidimo galiojimą šio straipsnio 9 dalies 1 ir (arba) 2 ir (arba) 3 punktuose nurodytais pagrindais, fiziniai ir juridiniai asmenys gali teikti deklaraciją apie ketinimą vykdyti veiklą ne anksčiau kaip po vienų metų nuo augalų apsaugos produktų platinimo leidimo  galiojimo panaikinimo dienos.“ 

7 straipsnis. Įstatymo papildymas 71 straipsniu
Papildyti Įstatymą 71 straipsniu:
„71 straipsnis. Leidimo tiekti rinkai augalų apsaugos produktus, tapačius Lietuvos Respublikoje registruotiems augalų apsaugos produktams išdavimo, jų patikslinimo, pakeitimo, jų galiojimo panaikinimo reikalavimai
1.	Fiziniai ar juridiniai asmenys, siekiantys tiekti rinkai augalų apsaugos produktus, tapačius Lietuvos Respublikoje registruotiems augalų apsaugos produktams, tik turint privalo turėti leidimą tiekti rinkai augalų apsaugos produktus, tapačius Lietuvos Respublikoje registruotiems augalų apsaugos produktams (toliau – leidimas tiekti rinkai tapačius).  
2.	Leidimus tiekti rinkai tapačius išduoda Tarnyba. Leidimų tiekti rinkai tapačius išdavimo, jų patikslinimo, pakeitimo, galiojimo panaikinimo taisykles tvirtina žemės ūkio ministras. Leidimai tiekti rinkai tapačius išduodami ne vėliau kaip per 45 darbo dienas nuo visų dokumentų ir informacijos gauti leidimą tiekti rinkai tapačius pateikimo dienos. Į leidimo tiekti rinkai tapačius išdavimo laikotarpį neįskaitomas laikotarpis nuo prašymo suteikti informaciją apie augalų apsaugos produktą, kilmės šalies už augalų apsaugos produkto registravimą atsakingai institucijai pateikimo iki visos reikiamos informacijos, pagrindžiančios kilmės šalyje registruoto augalų apsaugos produkto tapatumą prašyme nurodytam augalų apsaugos produktui, gavimo Tarnyboje.
3.	Leidimo tiekti rinkai tapačius galiojimo laikotarpis – referencinio augalų apsaugos produkto galiojimo laikotarpis. Jei augalų apsaugos produkto, tapataus Lietuvos Respublikoje registruotam augalų apsaugos produktui, kilmės šalyje augalų apsaugos produkto registracija galioja trumpiau nei referencinio augalų apsaugos produkto registracija, leidimo tiekti rinkai tapačius galiojimo laikotarpis – augalų apsaugos produkto, tapataus Lietuvos Respublikoje registruotam augalų apsaugos produktui, kilmės šalies augalų apsaugos produkto galiojimo laikotarpis. 
4.	Laikoma, kad augalų apsaugos produktas, kurį ketinama įvežti į Lietuvos Respubliką ir tiekti rinkai yra tapatus Lietuvos Respublikoje registruotam augalų apsaugos produktui, jei jis atitinka šiuos kriterijus:
1) juos pagamino ta pati įmonė, asocijuotoji įmonė arba jie buvo pagaminti pagal licenciją taikant tą patį gamybos procesą;
2) augalų apsaugos produkto forma yra ta pati;
3) augalų apsaugos produktą sudarančių veikliųjų medžiagų, apsauginių medžiagų, sinergiklių kiekiai yra tokie patys;
4) augalų apsaugos produktą sudarančių koformuliantų kiekiai, pakuotės dydis, pakavimo medžiaga ar pakuotės forma yra tokie patys arba lygiaverčiai.
5.	Leidimas tiekti rinkai tapačius išduodamas fiziniams ar juridiniams asmenims, jeigu:
1) referencinis augalų apsaugos produktas yra registruotas Lietuvos Respublikoje;
2) fizinis ar juridinis asmuo sumoka valstybės rinkliavą;
3) augalų apsaugos produktas atitinka tapatumo kriterijus, nurodytus šio straipsnio 4 dalyje;
4) fizinis ar juridinis asmuo turi augalų apsaugos produktų platinimo leidimą;
5) Tarnybai pateikė augalų apsaugos produkto, kuriam prašoma išduoti leidimą tiekti rinkai tapačius, pavyzdį;
6) yra suėjęs 7 straipsnio 10 dalyje nustatytas terminas, jei leidimas tiekti rinkai tapačius panaikintas 7 straipsnio 9 dalies 1 punkte numatytu atveju. 
6.	Leidimas tiekti rinkai tapačius keičiamas:
1) pasikeitus leidimo tiekti rinkai tapačius turėtojo – fizinio asmens – rekvizitams: vardui, pavardei, gyvenamosios vietos adresui;
2) pasikeitus leidimo tiekti rinkai tapačius turėtojo – juridinio asmens – rekvizitams: pavadinimui, buveinės adresui;
3) siekiant ištaisyti klaidas.
7. Leidimas tiekti rinkai tapačius turi būti patikslintas, jei keičiasi referencinio augalų apsaugos produkto naudojimo reglamentas ir (ar) augalų apsaugos produkto klasifikavimas, nurodyti augalų apsaugos produkto etiketėje. Leidimo tiekti rinkai tapačius turėtojas per 5 darbo dienas nuo referencinio augalų apsaugos produkto etiketės pakeitimo, Tarnybai turi pateikti augalų apsaugos produkto, tapataus Lietuvos Respublikoje registruotam augalų apsaugos produktui, patikslintos etiketės informaciją.
8. Jei referencinio augalų apsaugos produkto registracija atnaujinama Reglamento (EB) Nr. 1107/2009 43 straipsnio 1 ar 6 dalyje nustatytais pagrindais, leidimo tiekti rinkai tapačius turėtojas Tarnybai turi pateikti naują prašymą.
9. Leidimo tiekti rinkai tapačius galiojimą Tarnyba panaikina:
1) jeigu panaikino referencinio augalų apsaugos produkto registraciją;
2) jeigu leidimo tiekti rinkai tapačius turėtojas per šio straipsnio 7 dalyje nustatytą terminą nepateikia Tarnybai augalų apsaugos produkto, tapataus Lietuvos Respublikoje registruotam augalų apsaugos produktui, patikslintos etiketės informacijos;
3) jeigu kilmės šalyje augalų apsaugos produkto registracija panaikinta dėl priežasčių, susijusių su augalų apsaugos produkto sauga ar jo veiksmingumu;
4) Reglamento (EB) Nr. 1107/2009 44 straipsnio 3 dalyje ir 45 straipsnyje nustatytais atvejais;
5) jeigu leidimo tiekti rinkai tapačius turėtojas nepateikė naujo prašymo šio straipsnio 6, 7, 8 dalyse nustatytais pagrindais;
6) jeigu leidimo tiekti rinkai tapačius turėtojas įveža į Lietuvos Respubliką ir tiekia Lietuvos rinkai augalų apsaugos produktą, netapatų Lietuvos Respublikoje registruotam augalų apsaugos produktui;
7) jeigu leidimo tiekti rinkai tapačius turėtojas nepateikia Tarnybai informacijos apie augalų apsaugos produktų, tapačių Lietuvos Respublikoje registruotiems augalų apsaugos produktams, įvežtų į Lietuvos Respubliką ir tiekiamus Lietuvos rinkai kiekius per 20 darbo dienų nuo Tarnybos prašymo pateikti informaciją gavimo dienos;
8) jeigu leidimo tiekti rinkai tapačius turėtojas pateikia prašymą panaikinti leidimo tiekti rinkai tapačius galiojimą;
9) jeigu leidimo tiekti rinkai tapačius turėtojas – fizinis asmuo, mirė;
10) jeigu leidimo tiekti rinkai tapačius turėtojas – juridinis asmuo – pasibaigia likvidavimo arba reorganizavimo būdu;
11) jeigu leidimo tiekti rinkai tapačius turėtojas pateikia tikrovės neatitinkančius duomenis ir (ar) informaciją;
12) jeigu leidimo tiekti rinkai tapačius turėtojas nebeatitinka reikalavimų leidimui tiekti rinkai tapačius gauti;
13) leidimo tiekti rinkai tapačius turėtojas nesilaiko bent vieno iš leidimo tiekti rinkai tapačius turėtojui straipsnyje nustatytų reikalavimų.“

8 straipsnis. Įstatymo papildymas 72 straipsniu
Papildyti Įstatymą 72 straipsniu:
„72 straipsnis. Reikalavimai leidimų tiekti rinkai tapačius turėtojams
1. Įvežti į Lietuvos Respubliką ir tiekti Lietuvos rinkai augalų apsaugos produktus, tapačius Lietuvos Respublikoje registruotiems augalų apsaugos produktams, galima tik turint leidimą tiekti rinkai tapačius ir augalų apsaugos produktų platinimo leidimą.
2. Draudžiama perpakuoti, įvežti, vežti, saugoti, tiekti rinkai, naudoti perpakuotus augalų apsaugos produktus, tapačius Lietuvos Respublikoje registruotiems augalų apsaugos produktams.
3. Leidimo tiekti rinkai tapačius turėtojui draudžiama įvežti į Lietuvos Respubliką ir tiekti Lietuvos rinkai augalų apsaugos produktus, tapačius Lietuvos Respublikoje registruotiems augalų apsaugos produktams iš ne Europos Sąjungos valstybių narių ir ne Europos ekonominės erdvės valstybių.
4. Leidimų tiekti rinkai tapačius turėtojai privalo:
1) įvežti į Lietuvos Respubliką ir tiekti Lietuvos rinkai augalų apsaugos produktus, tapačius Lietuvos Respublikoje registruotiems augalų apsaugos produktams, kurie yra supakuoti, suklasifikuoti ir paženklinti Lietuvos Respublikos cheminių medžiagų ir preparatų įstatymo nustatyta tvarka. Ženklinimas turi atitikti 2008 m. gruodžio 16 d. Europos Parlamento ir Tarybos reglamento (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiančio ir panaikinančio direktyvas 67/548/EEB bei 1999/45/EB ir iš dalies keičiančio Reglamentą (EB) Nr. 1907/2006, su visais pakeitimais, ir 2011 m. birželio 8 d. Komisijos reglamento (ES) Nr. 547/2011, kuriuo dėl augalų apsaugos produktų ženklinimo reikalavimų įgyvendinamas Europos Parlamento ir Tarybos reglamentas (EB) Nr. 1107/2009, su visais pakeitimais, I priede nustatytus reikalavimus;
2) nedelsiant, bet ne vėliau kaip per 3 darbo dienas nuo augalų apsaugos produktų, tapačių Lietuvos Respublikoje registruotiems augalų apsaugos produktams, įvežimo į Lietuvos Respubliką pranešti Tarnybai apie įvežtą į Lietuvos Respubliką augalų apsaugos produktų, tapačių Lietuvos Respublikoje registruotiems augalų apsaugos produktams, kiekį ir jų saugojimo vietą;
3) tvarkyti savo įvežamų į Lietuvos Respubliką ir tiekiamų rinkai augalų apsaugos produktų, tapačių Lietuvos Respublikoje registruotiems augalų apsaugos produktams, apskaitą ir Lietuvos Respublikos augalų apsaugos įstatyme numatytu laikotarpiu saugoti dokumentus bei Tarnybos ar kitų institucijų, atsakingų už teisės aktuose pavestų funkcijų atlikimą augalų apsaugos produktų srityje, reikalavimu pateikti šios apskaitos duomenis ir dokumentus;
4) laikytis Lietuvos Respublikos augalų apsaugos įstatyme, Augalų apsaugos produktų saugojimo, tiekimo rinkai, naudojimo taisyklėse, ir (ar) Augalų apsaugos produktų įvežimo, vežimo taisyklėse, kurias tvirtina žemės ūkio ministras, reikalavimų;
5) tiekti rinkai augalų apsaugos produktus, tapačius Lietuvos Respublikoje registruotiems augalų apsaugos produktams, gamintojo pakuotėse;
6) laikytis Reglamento (EB) Nr. 1107/2009 56 straipsnio 4 dalyje išdėstytų reikalavimų.
5. Leidimų tiekti rinkai tapačius turėtojui draudžiama kitiems asmenims perleisti teisę vykdyti leidime tiekti rinkai tapačius nurodytą veiklą.
6. Leidimo tiekti rinkai tapačius turėtojui draudžiama įvežti į Lietuvos Respubliką ir tiekti rinkai augalų apsaugos produktus, tapačius Lietuvos Respublikoje registruotiems augalų apsaugos produktams, iš ne Europos Sąjungos valstybių narių ir ne Europos ekonominės erdvės valstybių.
7. Pasibaigus leidimo tiekti rinkai tapačius galiojimo laikotarpiui ar panaikinus leidimo galiojimą įstatymo 71 straipsnio 4 dalyje numatytais pagrindais, išskyrus įstatymo 71 straipsnio 9 dalies 6 papunktį, Tarnyba, vadovaudamasi Reglamento (EB) Nr. 1107/2009 46 straipsniu, gali nustatyti laikotarpį turimoms augalų apsaugos produktų atsargoms saugoti, tiekti rinkai ir (ar) naudoti.
8. Už augalų apsaugos produkto, tapataus Lietuvos Respublikoje registruotam augalų apsaugos produktui, atitiktį teisės aktų, reglamentuojančių augalų apsaugą reikalavimams, atsako augalų apsaugos produkto turėtojas.“

9 straipsnis. Įstatymo papildymas 161 straipsniu
Papildyti Įstatymą 161 straipsniu:
„161 straipsnis. Leidimo naudoti asmeninėms reikmėms augalų apsaugos produktus, tapačius Lietuvos Respublikoje registruotiems augalų apsaugos produktams, išdavimo, jų patikslinimo, pakeitimo, galiojimo panaikinimo reikalavimai
1. Leidžiama naudoti asmeninėms reikmėms augalų apsaugos produktus, tapačius Lietuvos Respublikoje registruotiems augalų apsaugos produktams, tik turint leidimą naudoti asmeninėms reikmėms augalų apsaugos produktus, tapačius Lietuvos Respublikoje registruotiems augalų apsaugos produktams (toliau – leidimas naudoti asmeninėms reikmėms).
2. Leidimus naudoti asmeninėms reikmėms išduoda, juos pakeičia, patikslina, panaikina Tarnyba. Leidimų naudoti asmeninėms reikmėms išdavimo, jų patikslinimo, pakeitimo, galiojimo panaikinimo taisykles tvirtina žemės ūkio ministras. Leidimai asmeninėms reikmėms išduodami ne vėliau kaip per 45 darbo dienas nuo visų dokumentų ir informacijos jį gauti pateikimo dienos. Į leidimo naudoti asmeninėms reikmėms išdavimo laikotarpį neįskaitomas laikotarpis nuo prašymo suteikti informaciją apie augalų apsaugos produktą, kilmės šalies už augalų apsaugos produkto registravimą atsakingai institucijai pateikimo iki visos reikiamos informacijos, pagrindžiančios kilmės šalyje registruoto augalų apsaugos produkto tapatumą prašyme nurodytam augalų apsaugos produktui, gavimo Tarnyboje.
3. Leidimo naudoti asmeninėms reikmėms galiojimo laikotarpis – referencinio augalų apsaugos produkto galiojimo laikotarpis. Jei augalų apsaugos produkto, tapataus Lietuvos Respublikoje registruotam augalų apsaugos produktui, kilmės šalyje registracija galioja trumpiau nei referencinio augalų apsaugos produkto registracija Lietuvoje, tai leidimo naudoti asmeninėms reikmėms galiojimo laikotarpis – augalų apsaugos produkto, tapataus Lietuvos Respublikoje registruotam augalų apsaugos produktui, kilmės šalyje galiojimo laikotarpis.
4.	Laikoma, kad augalų apsaugos produktas, kurį ketinama įvežti į Lietuvos Respubliką ir naudoti asmeninėms reikmėms yra tapatus Lietuvos Respublikoje registruotam augalų apsaugos produktui, jei jis atitinka šiuos kriterijus:
1) juos pagamino ta pati įmonė, asocijuotoji įmonė arba jie buvo pagaminti pagal licenciją taikant tą patį gamybos procesą;
2) augalų apsaugos produkto forma yra ta pati;
3) augalų apsaugos produktą sudarančių veikliųjų medžiagų, apsauginių medžiagų, sinergiklių kiekiai yra tokie patys;
4) augalų apsaugos produktą sudarančių koformuliantų kiekiai, pakuotės dydis, pakavimo medžiaga ir pakuotės forma yra tokie patys arba lygiaverčiai.
5.	Leidimas naudoti asmeninėms reikmėms išduodamas fiziniams ar juridiniams asmenims, jeigu:
1) referencinis augalų apsaugos produktas yra registruotas Lietuvos Respublikoje;
2) fizinis ar juridinis asmuo sumoka valstybės rinkliavą;
3) augalų apsaugos produktas atitinka tapatumo kriterijus, nurodytus šio straipsnio 4 dalyje;
4) fizinis ar juridinis asmuo turi Augalų apsaugos ar kitą jam prilyginamą Europos Sąjungos valstybėje narėje ar Europos ekonominės erdvės valstybėje išduotą pažymėjimą; 
5) fizinis ar juridinis asmuo, deklaravo žemės ūkio naudmenas ir (ar) pasėlius, jei siekia apdoroti žemės ūkio naudmenas ir (ar) pasėlius profesionaliajam naudojimui skirtais augalų apsaugos produktais;
6) Tarnybai pateikė augalų apsaugos produkto, kuriam prašoma išduoti leidimą naudoti asmeninėms reikmėms, pavyzdį.
6.	Leidimas naudoti asmeninėms reikmėms keičiamas:
1) pasikeitus leidimo naudoti asmeninėms reikmėms turėtojo – fizinio asmens – rekvizitams: vardui, pavardei, gyvenamosios vietos adresui;
2) pasikeitus leidimo naudoti asmeninėms reikmėms turėtojo – juridinio asmens – rekvizitams: pavadinimui, buveinės adresui;
3) siekiant ištaisyti klaidas.
7. Leidimas naudoti asmeninėms reikmėms turi būti patikslintas, jei keičiasi referencinio augalų apsaugos produkto naudojimo reglamentas ir (ar) augalų apsaugos produkto klasifikavimas, nurodyti augalų apsaugos produkto etiketėje. Leidimo naudoti asmeninėms reikmėms  turėtojas per 5 darbo dienas nuo referencinio augalų apsaugos produkto etiketės pakeitimo, Tarnybai turi pateikti augalų apsaugos produkto, tapataus Lietuvos Respublikoje registruotam augalų apsaugos produktui, patikslintos etiketės informaciją.
8. Leidimo naudoti asmeninėms reikmėms galiojimą Tarnyba panaikina:
1) jeigu  panaikino referencinio augalų apsaugos produkto registraciją;
2) jeigu augalų apsaugos produkto, tapataus Lietuvos Respublikoje registruotam augalų apsaugos produktui, kilmės šalyje augalų apsaugos produkto registracija panaikinta dėl priežasčių, susijusių su augalų apsaugos produkto sauga ar jo veiksmingumu;
3) Reglamento (ES) 2022/1438 44 straipsnio 3 dalyje ir 45 straipsnyje nustatytais atvejais;
4) jeigu per šio straipsnio 7 dalyje nustatytą terminą Tarnybai nepateikė naujo prašymo;
5) jeigu leidimo naudoti asmeninėms reikmėms turėtojas įveža ir naudoja augalų apsaugos produktą, netapatų Lietuvos Respublikoje registruotam augalų apsaugos produktui;
6) jeigu leidimo naudoti asmeninėms reikmėms turėtojas pateikė prašymą panaikinti leidimo asmeninėms reikmėms galiojimą;
7) jeigu leidimo naudoti asmeninėms reikmėms turėtojas – fizinis asmuo, mirė;
8) jeigu leidimo naudoti asmeninėms reikmėms turėtojas – juridinis asmuo, pasibaigė likvidavimo arba reorganizavimo būdu;
9) jeigu leidimo naudoti asmeninėms reikmėms turėtojas pateikė tikrovės neatitinkančius duomenis ir (ar) informaciją;
10) jeigu leidimo naudoti asmeninėms reikmėms turėtojas nebeatitinka reikalavimų leidimui naudoti asmeninėms reikmėms gauti;
11) jeigu leidimo naudoti asmeninėms reikmėms turėtojas nesilaiko reikalavimų, keliamų leidimo naudoti asmeninėms reikmėms turėtojui;
12) leidimo naudoti asmeninėms reikmėms turėtojas per 20 darbo dienų nuo Tarnybos prašymo pateikti informaciją gavimo dienos nepateikia Tarnybai informacijos apie įvežtus į Lietuvos Respubliką ir sunaudotus augalų apsaugos produktų, tapačių Lietuvos Respublikoje registruotiems augalų apsaugos produktams, kiekius.“

10 straipsnis. Įstatymo papildymas 162 straipsniu
Papildyti Įstatymą 162 straipsniu:
„162 straipsnis. Reikalavimai leidimų naudoti asmeninėms reikmėms turėtojams
1. Į Lietuvos Respubliką įvežti ir naudoti augalų apsaugos produktus, tapačius Lietuvos Respublikoje registruotiems augalų apsaugos produktams, leidžiama, tik turint leidimą asmeninėms reikmėms.
2. Draudžiama į Lietuvos Respubliką įvežti ir naudoti augalų apsaugos produktus, tapačius Lietuvos Respublikoje registruotiems augalų apsaugos produktams asmeninėms reikmėms iš ne Europos Sąjungos valstybių ir ne Europos ekonominės erdvės valstybių.
3. Draudžiama perleisti kitiems asmenims augalų apsaugos produktus, tapačius Lietuvos Respublikoje registruotiems augalų apsaugos produktams, skirtus naudoti asmeninėms reikmėms.
4. Draudžiama perpakuoti, įvežti, vežti, saugoti, tiekti rinkai, naudoti perpakuotus augalų apsaugos produktus, tapačius Lietuvos Respublikoje registruotiems augalų apsaugos produktams, skirtus naudoti asmeninėms reikmėms.
5. Leidimų naudoti asmeninėms reikmėms turėtojai privalo:
1) įvežti į Lietuvos Respubliką augalų apsaugos produktus, tapačius Lietuvos Respublikoje registruotiems augalų apsaugos produktams, skirtus naudoti asmeninėms reikmėms augalų apsaugos produkto gamintojo pakuotėje;
2) turėti referencinio augalų apsaugos produkto etiketės pavyzdį;
3) asmeninėms reikmėms naudoti augalų apsaugos produktus, tapačius Lietuvos Respublikoje registruotiems augalų apsaugos produktams, pagal referencinio augalų apsaugos produkto etiketėje nustatytus reikalavimus;
4) nedelsiant, bet ne vėliau kaip per 3 darbo dienas nuo augalų apsaugos produktų, tapačių Lietuvos Respublikoje registruotiems augalų apsaugos produktams, skirtų naudoti asmeninėms reikmėms įvežimo pranešti Tarnybai apie įvežtą augalų apsaugos produktų, tapačių Lietuvos Respublikoje registruotiems augalų apsaugos produktams, skirtų naudoti asmeninėms reikmėms, kiekį ir jų saugojimo vietą;
5) tvarkyti savo įvežamų ir naudojamų augalų apsaugos produktų, tapačių Lietuvos Respublikoje registruotiems augalų apsaugos produktams, skirtų naudoti asmeninėms reikmėms, apskaitą ir penkerius metus saugoti dokumentus bei Tarnybos ar kitų institucijų, atsakingų už teisės aktuose pavestų funkcijų atlikimą augalų apsaugos produktų srityje, reikalavimu pateikti šios apskaitos duomenis ir dokumentus;
6) laikytis Lietuvos Respublikos augalų apsaugos įstatyme, Augalų apsaugos produktų saugojimo, tiekimo rinkai, naudojimo taisyklėse ir (ar) Augalų apsaugos produktų įvežimo, vežimo taisyklėse, kurias tvirtina Lietuvos Respublikos žemės ūkio ministras nustatytų reikalavimų.
6. Už augalų apsaugos produkto, tapataus Lietuvos Respublikoje registruotam augalų apsaugos produktui atitiktį teisės aktų, reglamentuojančių augalų apsaugą reikalavimams, atsako augalų apsaugos produkto turėtojas. “

11 straipsnis. 20 straipsnio pakeitimas
Papildyti 20 straipsnį 3 ir 4 dalimis:
„3. Jei fiziniai ar juridiniai asmenys atsisako pašalinti iš rinkos Lietuvos Respublikoje neregistruotus, falsifikuotus ir (ar) netapačius Lietuvos Respublikoje registruotiems augalų apsaugos produktams augalų apsaugos produktus ir Augalų apsaugos produktų saugojimo, tiekimo rinkai, naudojimo taisyklėse nustatyta tvarka bei terminais perduoti atliekų tvarkytojui, turinčiam teisę tvarkyti atitinkamas atliekas, Tarnyba turi tokius augalų apsaugos produktus savo lėšomis pašalinti iš rinkos ir Augalų apsaugos produktų saugojimo, tiekimo rinkai, naudojimo taisyklėse nustatyta tvarka bei terminais perduoti atliekų tvarkytojui, turinčiam teisę tvarkyti atitinkamas atliekas. Pašalinusi iš rinkos Lietuvos Respublikoje neregistruotus, falsifikuotus ir (ar) netapačius Lietuvos Respublikoje registruotiems augalų apsaugos produktams augalų apsaugos produktus ir atliekų tvarkytojui sutvarkius atitinkamas atliekas, Tarnyba priima sprendimą lėšas už pašalinimą iš rinkos ir atitinkamų atliekų sutvarkymą regreso tvarka išieškoti iš augalų apsaugos produkto turėtojo.
4. Šio straipsnio 3 dalyje nurodytas Tarnybos sprendimas dėl lėšų už Lietuvos Respublikoje neregistruotų, falsifikuotų ir (ar) netapačių Lietuvos Respublikoje registruotiems augalų apsaugos produktams augalų apsaugos produktų pašalinimą iš rinkos ir atitinkamų atliekų sutvarkymą yra vykdomasis dokumentas, vykdomas Lietuvos Respublikos civilinio proceso kodekso nustatyta tvarka.“

12	straipsnis. 21 straipsnio pakeitimas
Pakeisti 21 straipsnio 2 dalies 1 punktą ir jį išdėstyti taip:
„2. Tarnybos pareigūnai, pateikę tarnybinį pažymėjimą, turi teisę:
1) nekliudomi patekti į fizinių asmenų ir darbo metu į juridinių asmenų pastatus ir patalpas, žemės sklypus ir kitas teritorijas, kuriuose auginami augalai, saugomi, naudojami augalų apsaugos produktai, ir tikrinti, ar juose laikomasi augalų apsaugos produktų įvežimo, vežimo, saugojimo, tiekimo rinkai, naudojimo reikalavimų, atlikti kontrolinį augalų apsaugos produktų pirkimą;“.



13	straipsnis. 23 straipsnio pakeitimas
Pakeisti 23 straipsnio 4 punktą ir jį išdėstyti taip:
„4) išduoda leidimus prekiauti tapačiais tiekti rinkai augalų apsaugos produktus, tapačius Lietuvos Respublikoje registruotiems augalų apsaugos produktams augalų apsaugos produktais, leidimus naudoti asmeninėms reikmėms, tiekti augalų apsaugos produktus rinkai ir juos naudoti ne ilgesnį kaip 120 dienų laikotarpį, mokslinių tyrimų ar technologinės plėtros tikslais atlikti eksperimentus ar bandymus su Lietuvos Respublikoje neregistruotais augalų apsaugos produktais ar Lietuvos Respublikoje registruotais augalų apsaugos produktais, siekiant pakeisti augalų apsaugos produkto naudojimo sąlygas, reglamento (EB) Nr. 1107/2009 atitinkamai 52, 53 ir 54 straipsniuose nustatytais atvejais ir tvarka;“.

14 straipsnis. Įstatymo įsigaliojimas ir įgyvendinimas 
1. Šis įstatymas įsigalioja 2024 m. gegužės 1 d.
2. Žemės ūkio ministras iki 2024 m. balandžio 30 d. priima šio įstatymo įgyvendinamuosius teisės aktus.

Skelbiu šį Lietuvos Respublikos Seimo priimtą įstatymą.


Respublikos  Prezidentas



